Rupiah Bwezani Banda
Store norske leksikon,Historie,Verdens historie og samtidshistorie,Afrika,Zambias historie,Zambias samtidshistorie
Rupiah Bwezani Banda var en zambisk politiker og diplomat. Han var Zambias president fra 2008 til 2011.
Han ble utdannet i økonomisk historie i Sverige (Universitetet i Lund), og i utviklingsstudier ved Cambridge-universitetet i Storbritannia.Banda var UNIP-partiets representant i Nord-Europa fra 1960, og ble ved Zambias selvstendighet ambassadør i Egypt. Senere var han ambassadør blant annet til USA (1967–1970) og FN-ambassadør (1974–1975).Han var utenriksminister i 1975–1976, ble medlem av parlamentet i 1978 og var gruveminister for en periode. Banda ble utnevnt til visepresident i 2006 og sluttet seg til regjeringspartiet MMD. Han overtok som fungerende president etter Levy Mwanawasa da denne døde i 2008. Deretter ble han valgt til president i oktober 2008. Han gikk av i september 2011. Les mer i Store norske leksikon Zambias historie